
Parlamentul României

Cam era Deputaților

	Comisia pentru buget,

finanţe şi bănci
Nr. 7c-2/ 57
	
	Bucureşti,  10 februarie 2026
        PL-x 678/2018


Către,
BIROUL  PERMANENT

AL CAMEREI  DEPUTAŢILOR


Vă înaintăm, alăturat, raportul suplimentar asupra propunerii legislative pentru completarea articolului 14 al Legii nr.213/2015 privind Fondul de garantare a asiguraţilor, retransmis cu adresa nr. PL-x nr. 678/2018, Camera Deputaţilor fiind Cameră decizională. 

În raport cu obiectul şi conţinutul său, propunerea legislativă face parte din categoria legilor ordinare.
	PREŞEDINTE,

	Bogdan-Iulian HUŢUCĂ

Parlamentul României

Camera Deputaților

	Comisia pentru buget,

finanţe şi bănci
           Nr. 7c-2/ 57

	
	Bucureşti,  10 februarie 2026
         PL-x 678/2018


RAPORT SUPLIMENTAR
propunerii legislative pentru completarea articolului 14 al Legii
 nr.213/2015 privind Fondul de garantare a asiguraţilor
În ședința din data de 7 iunie 2021 Comitetul liderilor grupurilor parlamentare a hotărât retrimiterea propunerii legislative pentru completarea articolului 14 al Legii nr.213/2015 privind Fondul de garantare a asiguraţilor, Comisiei pentru buget, finanțe și bănci, sesizată în fond, cu adresa nr. PL-x. 678/2018.
Senatul, în calitate de primă Cameră sesizată, a respins  propunerea legislativă în şedinţa din 31 octombrie 2022.


Conform prevederilor art.75 din Constituţia României, republicată, şi ale art.91 alin.(9) din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


La dezbaterea propunerii legislative s-au avut în vedere avizele Consiliului Legislativ, Consiliului Economic și Social, Comisia pentru drepturile omului, culte şi problemele minorităţilor naţionale, Comisia pentru muncă şi protecţie socială, precum și punctul de vedere al Guvernului.
Propunerea legislativă supusă dezbaterii are ca obiect de reglementare  instituirea obligaţiei Fondului ca în termen de 60 zile de la data depunerii cererii-tip de plată a creanțelor de asigurări împotriva asigurătorului în faliment, să răspundă în scris cu privire la soluționarea acesteia, în caz contrar fiind obligat la plata unor penalităţi de întârziere în proporție de 0.2% pe zi din cuantumul sumei stabilite la finalul procedurii.
În conformitate cu prevederile art. 62 și art.132 din Regulamentul Camerei Deputaților, republicat, cu modificările ulterioare, membrii Comisiei pentru buget, finanţe şi bănci au reexaminat propunerea legislativă în ședința, cu prezență fizică și online, din data de 10 februarie 2026. La lucrările comisiei, deputații şi-au înregistrat prezenţa conform listei.

La dezbaterea propunerii legislative  au participat, în calitate de invitați, domnii: Attila GYÖRGY, Subsecretar de stat în Ministerul Finanţelor și Adrian Ene, Serviciul Politic de Reglementări și Asigurări în Autoritatea de Supraveghere Financiară.


În urma reexaminării propunerii legislative, deputații prezenți la lucrări au hotărât, cu majoritate de voturi, să transmită plenului Camerei Deputaţilor prezentul raport de respingere a propunerii legislative pentru completarea articolului 14 al Legii nr.213/2015 privind Fondul de garantare a asiguraţilor, întrucât propunerea de instituire a unui termen de 60 zile din cadrul inițiativei legislative contravine prevederilor Directivei (UE) 2021/2118, în care este menționat un termen de 3 luni pentru dosarele RCA.
În raport cu obiectul şi conţinutul său, propunerea legislativă face parte din categoria legilor ordinare.

	PREŞEDINTE,
Bogdan-Iulian HUȚUCĂ
	SECRETAR,

Iulius – Marian FIRCZAK


Șef serviciu,

Giorgiana Ene

Consilier,

Nuțica Neculae

